ROMÂNIA                                                                                                                                                                                                                      

MUNICIPIUL TIMIŞOARA

SERVICIUL  ŞCOLI SPITALE                                                                                                                                                                        

Nr. SC2019 –17693/12.07.2019
RAPORT DE SPECIALITATE
Privind propunerea de schimbare a destinaţiei etajelor II şi III din Căminul 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pentru transmiterea în administrarea Direcţiei Judeţene de Telecomunicaţii Speciale Timis pentru desfăşurarea activităţii  Serviciului de Telecomunicaţii Speciale
         Având în vedere Expunerea de motive a Primarului Municipiului Timişoara şi proiectul de hotărâre privind propunerea de schimbare a destinaţiei etajelor II şi III din Căminul 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pentru transmiterea în administrarea Direcţiei Judeţene de Telecomunicaţii Speciale Timis pentru desfăşurarea activităţii  Serviciului de Telecomunicaţii Speciale
Facem următoarele precizări:
Prin adresa nr. 699/29.11.2018 a Direcţiei Judeţene de Telecomunicaţii Speciale Timiş/Serviciul de Telecomunicaţii Speciale şi adresa nr. SC2018 – 28779/12.12.2019 a Direcţiei Clădiri Terenuri şi Dotări Diverse din cadrul Primăriei Municipiului Timişoara, se solicită Serviciului Şcoli Spitale spaţiul aferent etajelor II şi III ale căminului 1 aferent fostului Liceu Tehnologic Agricol „Petru Botiş”, situat în Timişoara, str. Calea Aradului nr. 56, pentru desfăşurarea activităţii Direcţiei Judeţene de Telecomunicaţii Speciale Timiş.

Având în vedere prevederile Legii educaţiei naţionale nr.1/2011, şi ale Ordinului nr. 5819/2016 emis de Ministerul Educaţiei Naţionale, privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după obţinerea avizului conform al Ministrului Educaţiei Naţionale, de schimbare a destinaţiei spaţiului respectiv. 

Din aceste motive, în cadrul Serviciului Şcoli Spitale a fost realizată documentaţia necesară obţinerii avizului conform şi transmise către Ministerul Educaţiei Naţionale, inclusiv Hotărârea Consiliului Local al Municipiului Timişoara nr. 189/2019, prin care a fost aprobată propunerea de schimbare a destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş, spaţiu solicitat de către această instituţie.
Prin adresa emisă de Ministerul Educaţiei Naţionale nr. 1323/27.05.2019, înregistrată la Primăria Municipiului Timişoara cu nr. SC2019 – 14019/5.06.2019 au fost solicitate o serie de completări în ceea ce priveşte documentaţia de avizare transmisă. Una dintre aceste solicitări este aceea de a completa/modifica HCLMT nr. 189/2019 cu datele de identificare ale căminului 1 din extrasul de carte funciară, respectiv „evidenţiat în CF nr. 444739 Timişoara, nr. cadastral 444739 – C5 (corp H)”.
O altă solicitare a fost aceea de a obţine acordul Consiliului de administraţie al grădiniţei cu program prelungit nr. 37.

Având în vedere solicitarile Ministerului Educaţiei Naţionale, au fost întreprinse următoarele acţiuni:

1. S-au transmis adresele nr. SC2019 – 140 19/12.06.2019 către Grădiniţa cu program prelungit nr. 36, Liceul Tehnologic de Silvicultură şi Agricultură „Casa Verde” şi Inspectoratul Şcolar Judeţean Timiş, prin care s-a solicitata cordul consiliilor de administraţie ale acestor unităţi şcolare pentru schimbarea de destinaţie care face obiectul prezentului raport;

2. A fost transmis acordul Consiliului de administraţie al Liceului Tehnologic de Silvicultură şi Agricultură „Casa Verde”, prin adresa nr. 2147/27.06.2019, înregistrată la Primăria Municipiului Timişoara cu nr. SC2019 – 16056/27.06.2019;

3. A fost transmis acordul Consiliului de administraţie al Inspectoratului Şcolar Judeţean Timiş exprimat prin Hotărârea nr. 170/26.06.2019, ataşată adresei nr.7079/02.07.2017, înregistrată la Primăria Municipiului Timişoara cu nr. SC2019 – 16603/02.07.2019;
4. A fost transmis acordul Consiliului de administraţie al Grădiniţei cu program prelungit nr. 36  cu prsonalitate juridică, exprimat prin adresa nr. 657/11.07.2019, înregistrată la Primăria Municipiului Timişoara cu nr. SC2019 – 17577/11.07.2019.
Totodată, facem precizarea că spaţiul aferent celor două etaje din căminul 1 au o suprafaţă utilă de 1.296 mp.

Deoarece solicitările Ministerului Educaţiei Naţionale modifică titlul, preambulul şi conţinutul HCL nr. 189/23.04.2019, aceasta va fi revocată prin noua hotărâre, care face obiectul prezentei documentaţii. După aprobarea noii hotărâri, se va solicita avizul conform de la Ministerul Educaţiei Naţionale pentru schimbarea destinaţiei spaţiului, schimbarea de destinaţie va opera după obţinerea avizului conform.
Faţă de cele prezentate, apreciem că proiectul de hotărâre privind propunerea de schimbare a destinaţiei etajelor II şi III din Căminul 1, evidenţiat în CF nr. 444739 Timişoara, nr. cadastral 444739 – C5 (corp H), aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pentru transmiterea în administrarea Direcţiei Judeţene de Telecomunicaţii Speciale Timis pentru desfăşurarea activităţii  Serviciului de Telecomunicaţii Speciale, îndeplineşte condiţiile pentru a fi supus dezbaterii Consiliului Local al Municipiului Timişoara.

